钦定古今图书集成/理学汇编/学行典/第204卷 > 沈明
## 钦定古今图书集成/理学汇编/学行典/第204卷 > 沈明

按《武进县志》：“沈明，字惟远，少敏慧，有日者言是儿不
利进取，母信之，弗令就塾。会母病，日夜侍汤药，明亦
致疾几殆，遂绝意进取。一日，有黄冠过访，不数言，明
遽师事之，因趺坐三年，母子病尽瘳。明时曰：‘天君不
可一息离人’。莫之解也。会其兄殁，以遗产属明，明遂
以己产与妇家产合为一。嫂曰：‘妇产，叔所当私。固请’”
却之。明笑曰：“安用此计校心？一涉计校，则眼前巨细
悉成纷扰具矣。”母年九十，明亦年八十三卒。